**สัญญาอนุญาตให้ใช้สิทธิ**

ทำที่...................................

.........................................

วันที่..............................................

สัญญาอนุญาตให้ใช้สิทธิฉบับนี้ ซึ่งต่อไปในสัญญาฉบับนี้จะเรียกว่า "สัญญา" ทำขึ้นที่ \_\_\_\_\_\_\_\_ เมื่อวันที่ \_\_\_\_\_\_\_\_ ระหว่าง **\_\_\_\_\_\_\_\_** ถือบัตรประจำตัวประชาชนเลขที่ \_\_\_\_\_\_\_\_ สำนักงานตั้งอยู่เลขที่ \_\_\_\_\_\_\_\_ ซึ่ง ต่อไปในสัญญาฉบับนี้จะเรียกว่า "ผู้อนุญาต" ฝ่ายหนึ่งกับ

**\_\_\_\_\_\_\_\_** ถือบัตรประจำตัวประชาชนเลขที่ \_\_\_\_\_\_\_\_ สำนักงานตั้งอยู่เลขที่ \_\_\_\_\_\_\_\_ ซึ่งต่อไปในสัญญาฉบับนี้จะเรียกว่า "ผู้ได้รับอนุญาต" อีกฝ่ายหนึ่งโดยที่

1. ผู้อนุญาตเป็นเจ้าของสิทธิในสิทธิดังต่อไปนี้

\_\_\_\_\_\_\_\_

ดังปรากฏในสัญญาฉบับนี้  
(ข) ผู้อนุญาตมีความประสงค์จะให้ผู้ได้รับอนุญาตได้ใช้สิทธิดังกล่าว และ  
(ค) โดยที่ผู้ได้รับอนุญาตประสงค์จะได้รับอนุญาตให้ใช้สิทธิดังกล่าวนั้นตามเงื่อนไขที่กำหนดไว้ในสัญญาฉบับนี้

คู่สัญญาทั้งสองฝ่ายจึงตกลงทำสัญญาฉบับนี้ โดยมีข้อความ ดังต่อไปนี้

\_\_\_\_\_\_\_\_

**ข้อ 1 ขอบเขตการอนุญาตให้ใช้สิทธิ**

ภายใต้เงื่อนไขที่ตกลงในสัญญาฉบับนี้ ผู้อนุญาตได้อนุญาตให้ผู้ได้รับอนุญาตซึ่งสิทธิใน สิทธิดังต่อไปนี้ \_\_\_\_\_\_\_\_ ซึ่งมีรายการและรายละเอียดดังต่อไปนี้

\_\_\_\_\_\_\_\_

ซึ่งต่อไปในสัญญาฉบับนี้จะเรียกว่า "สิทธิที่อนุญาต" **ข้อ 2 การให้ใช้สิทธิ**

ผู้อนุญาตได้อนุญาตให้ผู้ได้รับอนุญาตมีสิทธิได้ใช้สิทธิที่อนุญาตในการ ดังต่อไปนี้

การผลิต และจำหน่ายเท่านั้น

ซึ่งต่อไปในสัญญาฉบับนี้จะเรียกว่า "การใช้สิทธิที่อนุญาต" **ข้อ 3 ลักษณะการให้ใช้สิทธิ**

โดยการให้ใช้สิทธิตามสัญญาฉบับนี้ ผู้อนุญาตได้อนุญาตให้ผู้ได้รับอนุญาตมีสิทธิได้ใช้สิทธิที่อนุญาต **แต่เพียงผู้เดียว (Exclusive)** ภายในอาณาเขตตามสัญญาฉบับนี้ **ข้อ 4 ระยะเวลาการให้ใช้สิทธิ**

โดยการให้ใช้สิทธิตามสัญญาฉบับนี้ ผู้อนุญาตได้อนุญาตให้ผู้ได้รับอนุญาตมีสิทธิได้ใช้สิทธิที่อนุญาตตามเงื่อนไขที่กำหนดไว้ในสัญญาฉบับนี้ ตั้งแต่**วันที่ \_\_\_\_\_\_\_\_** และจะ**สิ้นสุดลงในวันที่ \_\_\_\_\_\_\_\_** ซึ่งต่อไปในสัญญาฉบับนี้จะเรียกว่า "ระยะเวลาการให้ใช้สิทธิ" **ข้อ 5 อาณาเขต**

ในการใช้สิทธิที่อนุญาตตามสัญญาฉบับนี้ ผู้อนุญาตได้ให้และผู้ได้รับอนุญาตตกลงจะใช้สิทธิภายในอาณาเขตดังต่อไปนี้ เท่านั้น

\_\_\_\_\_\_\_\_

โดยที่ผู้ได้รับอนุญาตตกลงและรับรองว่าจะไม่ใช้สิทธินอกเหนือจากอาณาเขตที่กำหนดไว้ในสัญญาฉบับนี้

**ข้อ 6 ค่าตอบแทนการให้ใช้สิทธิ (Licensing Fee)**

เพื่อเป็นค่าตอบแทนแก่ผู้อนุญาตในการใช้สิทธิที่อนุญาตตามสัญญาฉบับนี้ ผู้ได้รับอนุญาตตกลงจะชำระค่าตอบแทนการให้ใช้สิทธิให้แก่ผู้อนุญาต เป็น**จำนวนเงิน \_\_\_\_\_\_\_\_ บาท (\_\_\_\_\_\_\_\_)** เต็มจำนวน ภายใน**วันที่ \_\_\_\_\_\_\_\_**

**ข้อ 7 ค่าสิทธิ (Royalty Fee)**

เพื่อเป็นค่าตอบแทนแก่ผู้อนุญาตในการให้ใช้สิทธิที่อนุญาตตามสัญญาฉบับนี้ ตลอดระยะเวลาการให้ใช้สิทธิ ผู้ได้รับอนุญาตตกลงจะชำระค่าสิทธิเป็นรายเดือน ให้ผู้อนุญาต โดยมีเงื่อนไข ดังต่อไปนี้

ชำระเป็น**จำนวนเงินในอัตราร้อยละ \_\_\_\_\_\_\_\_ (\_\_\_\_\_\_\_\_) ของรายได้ทั้งสิ้นที่ผู้ได้รับอนุญาตได้รับจากการใช้สิทธิที่อนุญาตตามสัญญาฉบับนี้** โดยจะชำระภายในระยะเวลาดังต่อไปนี้ \_\_\_\_\_\_\_\_

**ข้อ 8 การอนุญาตช่วง**

ผู้ได้รับอนุญาตตกลงจะไม่โอนสิทธิที่อนุญาตตามสัญญาฉบับนี้ ไม่ว่าทั้งหมดหรือบางส่วนให้แก่บุคคลที่สาม หรือมีการให้ หรือจำหน่ายซึ่งสิทธิต่างๆ ที่ได้รับจากผู้อนุญาตตามสัญญาฉบับนี้ เว้นแต่จะได้รับการอนุญาตเป็นลายลักษณ์อักษรจากผู้อนุญาต

**ข้อ 9 สิทธิของผู้อนุญาต**

คู่สัญญาได้ตกลงกันชัดแจ้งว่าสิทธิที่อนุญาตให้ใช้ตามสัญญาฉบับนี้ทั้งสิ้น ผู้อนุญาตยังคงมีสิทธิความเป็นเจ้าของแต่เพียงผู้เดียว ผู้ได้รับอนุญาตหรือบุคคลอื่นใด ไม่มีสิทธิในทรัพย์และสิทธิดังกล่าวของผู้อนุญาต ไม่ว่ากรณีใดๆ ก็ตาม นอกเหนือจากที่ระบุไว้ในสัญญาฉบับนี้ และ

ไม่ว่า ณ เวลาใดๆ ไม่มีข้อตกลงใดในสัญญาฉบับนี้ ไม่ว่าโดยชัดแจ้งหรือปริยาย ที่เป็นการโอนสิทธิเด็ดขาดใดๆ อันเกี่ยวกับสิทธิที่อนุญาตให้แก่ผู้ได้รับอนุญาต ทั้งทางตรงและทางอ้อม อันรวมถึงแต่ไม่จำกัดเพียง ลิขสิทธิ์ สิทธิบัตร ความลับทางการค้า สิทธิในทรัพย์สินทางปัญญาอื่นๆ หรือสิทธิทางการค้าใดๆ

**ข้อ 10 การเก็บรักษาความลับ**

ในการให้ใช้สิทธิที่อนุญาตตามสัญญาฉบับนี้ ผู้ได้รับอนุญาตอาจได้ล่วงรู้ หรือได้รับข้อมูลจากผู้อนุญาตหรือจากบุคคลอื่นใดเพื่อใช้สิทธิที่อนุญาตตามสัญญาฉบับนี้ **ตลอดระยะเวลาของสัญญาฉบับนี้ และภายในระยะเวลา \_\_\_\_\_\_\_\_ (\_\_\_\_\_\_\_\_) เดือน นับแต่วันที่สัญญาฉบับนี้สิ้นสุดลง** ผู้ได้รับอนุญาตตกลงจะเก็บรักษาข้อมูลของผู้อนุญาตไว้เป็นความลับ ไม่ว่าจะเป็นข้อมูลส่วนบุคคลหรือข้อมูลทางการค้า และไม่ว่าจะมีมูลค่าหรือไม่ก็ตาม และจะไม่เปิดเผย ตีพิมพ์ ประกาศ หรือเผยแพร่ต่อบุคคลที่สาม เว้นแต่จะเป็นการกระทำตามกฎหมายหรือได้รับความยินยอมเป็นลายลักษณ์อักษรจากผู้อนุญาตก่อนล่วงหน้า รวมตลอดทั้งจะดำเนินการให้พนักงานของผู้ได้รับอนุญาตและผู้รับจ้างช่วง ที่ปรึกษา หรือตัวแทนใดๆ ของผู้ได้รับอนุญาต ปฏิบัติตามข้อตกลงในการรักษาความลับนี้ด้วย **ข้อ 11 การค้าแข่ง**

**ตลอดระยะเวลาตามสัญญาฉบับนี้ และภายในระยะเวลา \_\_\_\_\_\_\_\_ (\_\_\_\_\_\_\_\_) เดือน นับแต่วันที่สัญญาฉบับนี้สิ้นสุดลง** ผู้ได้รับอนุญาตตกลงจะไม่ประกอบกิจการหรือให้บริการในลักษณะเดียวกัน หรือคล้ายคลึงกับกิจการของผู้อนุญาตอันเป็นการแข่งขันกับกิจการของผู้อนุญาต หรือทำให้ผู้อนุญาตเสียประโยชน์จากการประกอบกิจการในลักษณะเช่นว่า

**ข้อ 12 การสิ้นสุดของสัญญา**

สัญญาฉบับนี้จะสิ้นสุดลง ในกรณีดังต่อไปนี้

(ก) เมื่อสิ้นสุดระยะเวลาการให้ใช้สิทธิตามสัญญาฉบับนี้  
(ข) เมื่อคู่สัญญาฝ่ายใดฝ่ายหนึ่งผิดสัญญาในสาระสำคัญ และคู่สัญญาอีกฝ่ายได้แจ้งความประสงค์ที่จะเลิกสัญญาเป็นลายลักษณ์อักษรให้อีกฝ่ายทราบ  
(ค) เมื่อคู่สัญญาฝ่ายหนึ่งฝ่ายใดผิดสัญญาข้อหนึ่งข้อใด และไม่เยียวยาแก้ไขภายใน \_\_\_\_\_\_\_\_ (\_\_\_\_\_\_\_\_) วันนับแต่วันที่ได้รับแจ้งเป็นลายลักษณ์อักษรจากอีกฝ่ายหนึ่ง และคู่สัญญาฝ่ายที่ไม่ผิดสัญญานั้นได้ใช้สิทธิบอกเลิกสัญญาโดยบอกกล่าวเป็นลายลักษณ์อักษรให้อีกฝ่ายหนึ่งทราบ หรือ  
(ง) เมื่อคู่สัญญาฝ่ายใดฝ่ายหนึ่งถูกยึดทรัพย์ พิทักษ์ทรัพย์ หรือล้มละลายตามคำสั่งศาล **ข้อ 13 ความสัมพันธ์ของคู่สัญญา**

โดยที่คู่สัญญาทั้งสองฝ่ายเข้าใจและทราบดีว่า การเข้าทำสัญญาฉบับนี้ ไม่ทำให้คู่สัญญา และพนักงานของคู่สัญญาแต่ละฝ่าย มีความสัมพันธ์ในฐานะเป็นลูกจ้าง ตามกฎหมายแรงงาน หรือเป็นหุ้นส่วนกัน ตามกฎหมายหุ้นส่วนและบริษัทแต่อย่างใด

**ข้อ 14 การโอนสิทธิ**

เว้นแต่จะได้กำหนดไว้เป็นอย่างอื่นในสัญญาฉบับนี้ คู่สัญญาแต่ละฝ่ายตกลงจะไม่โอนสิทธิ หน้าที่ และ/หรือความรับผิดตามสัญญาฉบับนี้ให้แก่บุคคลใดโดยมิได้รับความยินยอมเป็นลายลักษณ์อักษรจากคู่สัญญาอีกฝ่ายหนึ่งเป็นการล่วงหน้า

**ข้อ 15 การสละสิทธิ**

การที่คู่สัญญาฝ่ายหนึ่งฝ่ายใดไม่ใช้สิทธิหรือใช้สิทธิล่าช้าในเรื่องหนึ่งเรื่องใดหรือคราวหนึ่งคราวใดก็ดี มิให้ถือว่าคู่สัญญาฝ่ายนั้นสละสิทธิในเรื่องดังกล่าว และการที่คู่สัญญาฝ่ายหนึ่งฝ่ายใดใช้สิทธิแต่เพียงบางส่วนหรือสละสิทธิในเรื่องหนึ่งเรื่องใดหรือคราวหนึ่งคราวใด ก็มิให้ถือว่าเป็นการสละสิทธิในเรื่องอื่นหรือในคราวอื่นด้วย **ข้อ 16 ความเป็นที่สุดของสัญญา**

สัญญาฉบับนี้ เป็นความตกลงอันเป็นที่สุดระหว่างคู่สัญญาทั้งสองฝ่าย การรับรอง ความเข้าใจ การพูดคุย หรือการเจรจาใดๆ ที่ได้ทำก่อนวันที่ทำสัญญาฉบับนี้ระหว่างคู่สัญญาที่เกี่ยวข้องกับสัญญาฉบับนี้ ที่ขัดหรือแย้งกับข้อความในสัญญาฉบับนี้ ให้ใช้ข้อความในสัญญาฉบับนี้บังคับ

**ข้อ 17 การแยกส่วนของสัญญา**

หากมีข้อความหรือข้อตกลงใดในสัญญาฉบับนี้ที่ตกเป็นโมฆะ ไม่สมบูรณ์ หรือไม่มีผลบังคับใช้ ไม่ว่าด้วยเหตุใดๆ ก็ตาม คู่สัญญาตกลงให้ข้อความและข้อตกลงอื่นๆ ในสัญญาฉบับนี้ยังคงมีผลสมบูรณ์และผูกพันคู่สัญญาอยู่เสมือนหนึ่งว่าไม่มีส่วนที่เป็นโมฆะ ไม่สมบูรณ์หรือไม่มีผลบังคับใช้นั้นอยู่ในสัญญาฉบับนี้

**ข้อ 18 การบอกกล่าว**

คู่สัญญาตกลงกันว่าคำบอกกล่าวหรือหนังสือซึ่งต้องแจ้งให้แก่กันภายใต้สัญญาฉบับนี้จะถือว่าได้มีการแจ้งแก่กันแล้ว หากว่าได้มีการส่งไปยังที่อยู่ของคู่สัญญาแต่ละฝ่ายตามที่ระบุไว้ในสัญญาฉบับนี้ โดยวิธีดังต่อไปนี้

\_\_\_\_\_\_\_\_

ในกรณีที่คู่สัญญาฝ่ายใดฝ่ายหนึ่งย้ายหรือเปลี่ยนแปลงที่อยู่ คู่สัญญาฝ่ายนั้นตกลงจะแจ้งให้คู่สัญญาอีกฝ่ายทราบเป็นลายลักษณ์อักษร**ภายในเวลา \_\_\_\_\_\_\_\_ (\_\_\_\_\_\_\_\_) วัน นับจากวันที่ย้ายหรือเปลี่ยนแปลงที่อยู่** มิฉะนั้นให้ถือตามที่อยู่ในสัญญาฉบับนี้เป็นสำคัญ

**ข้อ 19 การแก้ไขเปลี่ยนแปลง**

การแก้ไขและเปลี่ยนแปลงข้อความในสัญญาฉบับนี้ไม่อาจทำได้ เว้นแต่คู่สัญญาทั้งสองฝ่ายจะได้ตกลงกันเป็นลายลักษณ์อักษร และให้ถือว่าข้อตกลงดังกล่าวเป็นส่วนหนึ่งของสัญญาฉบับนี้ด้วย  
  
สัญญาฉบับนี้ คู่สัญญาทั้งสองฝ่ายได้อ่านและเข้าใจข้อความและเงื่อนไขต่างๆ แห่งสัญญาฉบับนี้โดยละเอียดตลอดดีแล้ว เห็นว่าถูกต้องตามเจตนาทุกประการ เพื่อเป็นหลักฐานจึงได้ลงลายมือชื่อ และประทับตราสำคัญไว้ (ถ้ามี) เป็นสำคัญ

ลงชื่อ\_\_\_\_\_\_\_\_\_\_\_\_\_\_\_\_\_\_\_\_\_\_\_ผู้อนุญาต  
**\_\_\_\_\_\_\_\_**

ลงชื่อ\_\_\_\_\_\_\_\_\_\_\_\_\_\_\_\_\_\_\_\_\_\_\_ผู้ได้รับอนุญาต  
**\_\_\_\_\_\_\_\_**